નિસ્વાર્થપણું, કર્તવ્યાપરાયણતા અને ભય અને ક્રોધમાંથી છુટકારો મેળવવો એ ચારિત્ર્યના રૂપાંતર માટે અગત્યનું અને મુશ્કેલ કાર્ય છે. તેને પ્રાપ્ત કરીને, આપણે કુદરતી રીતે જ ભક્તિભાવ અને ધ્યાનની સાધનાઓ તરફ વળીએ છીએ. ઉપાસના, ધ્યાન અને કેટલાક યોગ તે પછી આપણા ચારિત્ર્યને શુધ્ધ કરવાની નવી શક્યતાઓ ઉભી કરે છે અને આપણી ચેતનાને ઉપર લઈ જાય છે. હિન્દુ ધર્મના રહસ્યવાદ પ્રત્યેના તબક્કાપૂર્વકના વલણને માટે ધીરજ જરૂરી છે. સાચી રીત સમજવાથી આ વલણ આપણને પરિપૂર્ણ જ્ઞાનનો એ અહેસાસ આપે છે કે આપણે આપણા અંતિમ ધ્યેય, જે ઈશ્વરની પરિપૂર્ણતાનો અનુભવ છે તે તરફ વાસ્તવિક પ્રગતિ કરી રહ્યા છીએ અને એ બાબતની હતાશાથી દૂર રાખે છે કે આપણે તેને હજુ સુધી હાંસિલ કર્યું નથી.